# Arquidam III

### De Viquipèdia

Arquidam III fou rei d'Esparta el 20è dels europòntides, fill d'Agesilau II. El seu primer acte conegut fou intercedir davant el seu pare en favor de Esfòdries, pare del seu amic Cleònim, per evitar-li el càstig per el seu fracàs en la invasió d'Àtica (378 aC). El 371 aC, malalt Agesilau II, fou enviat en ajut dels derrotats espartans a Leuctres, als que va fer tornar a Esparta, després d'una mediació de Jàson de Feres.

El 367 aC amb ajut d'auxiliars enviats per Dionís el vell de Siracusa, va derrotar als arcadis i argius sense perdre cap soldat. El 366 aC [Isòcrates] va publicar la seva obra Arquidam, dedicada al príncep. El 364 aC fou enviat a Arcàdia que estava en guerra amb Èlida, i el 362 aC es va quedar a Esparta mentre Agesilau es reunia amb els aliats a Mantinea, i va defensar Esparta dels atacs d'Epaminondes.

El 356 aC va succeir al seu pare al tron. Va participar a la guerra sagrada ajudant a Filòmelos de Fòcida a ocupar Delfos. El 352 aC va esclatar la guerra contra Megalòpolis, i va obtenir alguns èxits però no es va aconseguir la dissolució de la Lliga. La guerra sagrada es va acabar el 346 aC i Arquidam III va anar aquest any a Fòcida al front de 1000 homes, suposament a petició dels mateix fòcids; però a l'arribada del rei Filip II de Macedònia va retornar al Peloponès.

El 338 aC va anar a Itàlia en ajut de Tàrent contra els lucans i va morir en batalla el mateix dia que Filip II obtenia la victòria a la batalla de Queronea. Esparta li va aixecar una estàtua.

Obtingut de "http://ca.wikipedia.org../../../a/r/q/Arquidam_III_4328.html"

Categoria: Reis d'Esparta

##### Views

- Article
- Discussió
- Revisió actual

##### Cerca